text: Всеки път, когато кашляме и кихаме освобождаваме около 3000 миниатюрни капки, които могат да съдържат до 2000 вируса, изчислиха учени от Сингапур.
  До тези цифри изследователите достигнали, след като предположили, че всяка изкашляна капка може да обхване между 1 и 5 микрометра, което е милионна част от метъра. При анализа експертите взели под внимание само броя на капките, които след излизането от организма остават във въздуха достатъчно дълго, за да могат да заразят околните.
  Лекарите предупреждават, че в повечето случаи заразата с вирус по въздух става на разстояние по-малко от един метър.